**Izziņa par atzinumos sniegtajiem iebildumiem**

Par informatīvo ziņojumu “Par apvienoto tiltu pār Daugavu”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

Datums No 2021.gada 13.aprīļa līdz 20.aprīlim

Saskaņošanas dalībnieki Tieslietu ministrija, Finanšu ministrija

Saskaņošanas dalībnieki izskatīja šādu ministriju (citu

institūciju) iebildumus Finanšu ministrijas

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Informatīvā ziņojuma projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Protokollēmuma projekta 2.punkts un ziņojuma projekts | **Finanšu ministrija**(15.03.2021. vēstule Nr.12/A-2/1422)No ziņojumā sniegtās informācijas ir saprotams, ka apvienotā autotransporta un dzelzceļa tilta projektēšanu izmaksas saistībā ar autoceļu infrastruktūras projektēšanu, kā arī dzelzceļa infrastruktūras sadaļas projektēšanas paplašinājumu 4 500 000 *euro* apmērā plānots nodrošināt no Satiksmes ministrijas valsts budžeta apakšprogrammā 23.06.00 “Valsts autoceļu uzturēšana un atjaunošana” pieejamiem valsts budžeta līdzekļiem, attiecīgi lūdzam Ministru kabineta sēdes protokollēmuma projekta 2.punktu izteikt šādā redakcijā: “Satiksmes ministrijai finansējumu autoceļu infrastruktūras projektēšanas, kā arī dzelzceļa infrastruktūras sadaļas projektēšanas paplašinājumu izmaksu segšanai Rail Baltica projekta projektēšanas līguma Nr.8/2019-42 “Par projektēšanu un autoruzraudzību posmam Vangaži-Salaspils-Misa” ietvaros 2021. un 2022. gadā kopsummā 4 500 000 *euro* nodrošināt no valsts budžeta apakšprogrammā 23.06.00 “Valsts autoceļu uzturēšana un atjaunošana” pieejamiem līdzekļiem.”. Lūdzam veikt attiecīgus precizējumus arī informatīvajā ziņojumā. | **Iebildums ņemts vērā**Protokollēmuma projekta 2.punkta redakcija izteikta atbilstoši atzinumā norādītajam un attiecīgi papildināta ziņojuma projekta sadaļa “Turpmākā darbība” (9.lpp.). | Skatīt precizēto protokollēmuma projekta 2.punktu un ziņojuma projektu. |
| 2. | Ziņojuma projekts | Lūdzam informatīvajā ziņojumā arī skaidrot, kā notiks piešķirtā finansējuma aprite, proti, vai Satiksmes ministrijas tiešā veidā apmaksās projektēšanas darbu veicējam līguma ietvaros izrakstītos rēķinus, vai arī finansējums tiks piešķirts VSIA “Latvijas Valsts ceļi” vai arī AS “RB Rail”, kas tālāk nodrošinās līguma nosacījumu par maksāšanas kārtību izpildi, un kā šajā gadījumā Satiksmes ministrija nodrošinās kontroli, ka finansējums tiek izmantots atbilstoši paredzētajam mērķim. | **Iebildums ņemts vērā**Papildināts ziņojuma projekts un informācija iekļauta sadaļā 4.2. “Apvienotā tilta finansējuma aprite” (7.lpp.) | Skatīt precizēto ziņojuma projektu. |
| 3. | Protokollēmuma projekts un ziņojuma projekts | Ņemot vērā informatīvajā ziņojumā norādītās plānotās apvienotā tilta būvniecības izmaksas gan 1.tabulā, kurā norādītas arī citu projektu būvniecības izmaksas, gan informatīvā ziņojuma tekstā, lūdzam informatīvo ziņojumu papildināt, ka jautājums par papildu valsts budžeta līdzekļu piešķiršanu apvienotā tilta būvniecības projekta īstenošanai 2022.gadam un turpmākajiem gadiem, ja tā īstenošanu nav iespējams nodrošināt, piesaistot Eiropas Savienības fondu finansējumu vai citu ārvalstu finanšu palīdzības finansējumu, ir skatāms likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas. Ņemot vērā iepriekš minēto, lūdzam attiecīgi papildināt arī Ministru kabineta protokollēmuma projektu ar papildu punktu. | **Iebildums ņemts vērā.**Precizēts informatīvais ziņojums (6.lpp.) un protokollēmuma projekts papildināts ar 3.punktu. | Skatīt precizēto protokollēmuma un ziņojuma projektu. |
| 4. | Ziņojuma projekta 1.tabula | Informatīvā ziņojuma 1.tabulā norādīts, ka projektu īstenošanai papildu finansējums nepieciešams jau 2021.gadā, tomēr norādām, ka 2021.gads ir kārtējais gads, likums “Par valsts budžetu 2021.gadam” ir stājies spēkā, attiecīgi lūdzam precizēt 1.tabulā sniegto informāciju. | **Iebildums ņemts vērā.**Informatīvā ziņojuma 1.tabulā precizēts 3.Projekta “Apvienotā autoceļa un dzelzceļa tilta pār Daugavu un ar to saistītās autoceļu infrastruktūras būvniecība (autoceļu daļa)” 2021.gadā un 2022.gadā plānotais finansējums. | Skatīt precizēto ziņojuma projekta 1.tabulu. |
| 5. | Ziņojuma projekta IV sadaļas 4.1. punkts | Aicinām ziņojuma IV sadaļā “Apvienotā tilta būvniecība” 4.1.punktā “Apvienotā tilta būvniecības iespējamie finansējuma avoti” precizēt:* tekstā zem nosaukuma “Valsts budžeta autoceļiem pieejamais finansējums” vārdu “likumprojektu” uz vārdu “likumu”;
* atspoguļoto informāciju attiecībā uz Eiropas Savienības (ES) fondu līdzekļiem, pievienojot atsauci, ka ES fondu darbības programma Latvijai 2021.–2027.gadam šobrīd ir izstrādes stadijā, attiecīgi norādītais paredzētais ES fondu finansējums ir indikatīvs.
 | **Priekšlikums ņemts vērā.**Informatīvā ziņojuma projekta IV sadaļas 4.1. punktā nomainīts vārds “likumprojekts” uz vārdu “likums” un pievienota zemsvītras atsauce (6.lpp.). | Skatīt precizēto ziņojuma projekta IV sadaļas precizēto 4.1. punktu un zemsvītras atsauci.  |

|  |  |
| --- | --- |
| Atbildīgā amatpersona |    |

Tālivaldis Vectirāns

|  |
| --- |
| (par projektu atbildīgās amatpersonas vārds un uzvārds) |
| Satiksmes ministrijas Autoceļu infrastruktūras departamenta direktors |
| (amats) |
| 67 028 300 |
| (tālruņa un faksa numurs) |
| talivaldis.vectirans@sam.gov.lv |
| (e-pasta adrese) |